আখাউড়ায় ইমিগ্রেশন ভবন নির্মাণ বন্ধ
ব্রাহ্মণবাড়িয়ার আখাউড়া আন্তর্জাতিক স্থলবন্দর চেকপোস্ট এলাকায় বাংলাদেশ পুলিশের ইমিগ্রেশন ভবনের নির্মাণ কাজ ভারতীয় সীমান্তরক্ষী বাহিনীর (বিএসএফ) বাধায় বন্ধ হয়ে গেছে। ভবনের নকশা নিয়ে আপত্তি জানিয়ে দুই সপ্তাহ ধরেই বিএসএফ কাজে বাধা দিচ্ছিল।







ব্রাহ্মণবাড়িয়া পুলিশ সুপার আনিসুর রহমান যুগান্তরকে বলেছেন, বর্ডার গার্ড বাংলাদেশকে (বিজিবি) বিএসএফ বলেছে, ‘আখাউড়া স্থলবন্দর চেকপোস্ট ইমিগ্রেশন ভবনের উচ্চতা ভূমি থেকে ৩৫ ফিট পর্যন্ত করা যাবে। যে নকশায় ভবনের নির্মাণ কাজ চলছিল তা বিএসএফের বাধায় বন্ধ রয়েছে।’ এ বিষয়ে ঊর্ধ্বতন কর্তৃপক্ষের অনুমতি পেলে দ্রুত নির্মাণ কাজ শুরু করা হবে। জানতে চাইলে সরাইল বিজিবির ২৫ ব্যাটালিয়নের অধিনায়ক লে. কর্নেল গোলাম কবির যুগান্তরকে বলেন, দুই দেশের সমঝোতার মাধ্যমে নতুন নকশায় আখাউড়া ইমিগ্রেশন ভবন নির্মাণ কাজ করা হবে। দুই দেশের উচ্চ পর্যায়ে বিষয়টি জানিয়ে চিঠি দেয়া হয়েছে। চূড়ান্ত সিদ্ধান্ত এলেই ফের কাজ শুরু হবে। আখাউড়া ইমিগ্রেশন চেকপোস্টের ইনচার্জ এসআই আবদুল হামিদ যুগান্তরকে জানান, বর্তমানে আখাউড়া ইমিগ্রেশন ভবন নামমাত্র টিকে আছে।

ব্রাহ্মণবাড়িয়ার আখাউড়া আন্তর্জাতিক স্থলবন্দর চেকপোস্ট এলাকায় বাংলাদেশ পুলিশের ইমিগ্রেশন ভবনের নির্মাণ কাজ ভারতীয় সীমান্তরক্ষী বাহিনীর (বিএসএফ) বাধায় বন্ধ হয়ে গেছে। ভবনের নকশা নিয়ে আপত্তি জানিয়ে দুই সপ্তাহ ধরেই বিএসএফ কাজে বাধা দিচ্ছিল।